ՆԱԽԱԳԻԾ

ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

------ --------------------------- 2023 թ. № --------- -Ա

 ՍՊՈՐՏԻ ԲՆԱԳԱՎԱՌՈՒՄ ՈՒՆԵՑԱԾ ՆՇԱՆԱԿԱԼԻ ՆՎԱՃՈՒՄՆԵՐԻ ՀԱՄԱՐ ՏՐՎԱԾ ՏԱՐԿԵՏՈՒՄԸ ԴԱԴԱՐԵՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆ ԴԵԿՏԵՄԲԵՐԻ 29-Ի № 2062 -Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

Համաձայն «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 4-րդ կետի, 36 հոդվածի 6-րդ մասի և հիմք ընդունելով Հայաստանի Հանրապետության կառավարության 2018 թվականի ապրիլի 12-ի № 450-Ն որոշման հավելվածի 6-րդ կետը՝ Հայաuտանի Հանրապետության կառավարությունը որոշում է.

 1. Դադարեցնել սպորտի բնագավառում նշանակալի նվաճումներ ունենալու համար Մուշեղ Միշայի Մկրտչյանին (ծնվ.` 13.10.2003 թ., հաշվառման հասցեն՝ քաղ. Շիրակի մարզ, Ազատան 19-րդ փ., տ. 58, Շիրակի մարզի ԶԿ) և Սուրեն Գալուստի Աղաջանյանին (ծնվ.` 01.08.2003 թ., հաշվառման հասցեն՝ Արմավիրի մարզ, Արաքս, Հ. Շիրազի 3 տնակ Արմավիրի մարզի ԶԿ) տրված տարկետումը՝ Հայաստանի ազատ ոճի և հունահռոմեական ըմբշամարտի երիտասարդների հավաքական թիմի կազմում այդ քաղաքացիները ընդգրկված չլինելու հիմքով:

 2. Ուժը կորցրած ճանաչել Հայաստանի Հանրապետության կառավարության 2022 թվականի դեկտեմբերի 29-ի «Սպորտի բնագավառում նշանակալի նվաճումներ ունեցող մի շարք քաղաքացիների շարքային կազմից պարտադիր զինվորական ծառայության 2022 թվականի ձմեռային զորակոչից տարկետում տալու մասին» № 2062-Ա որոշման հավելված N 1-ի 6-րդ և 8-րդ կետերը: